 Άρθρον 1947 Ελαττώματα, έλλειψις δικαιώματος, βάρη Ο πωλητής της κληρονομίας δεν ευθύνεται ένεκα πραγματικών ή νομικών ελαττωμάτων των κατ’ ιδίαν αντικειμένων αυτής. Ο πωλητής ευθύνεται δια την ύπαρξιν του κληρονομικού του δικαιώματος, ως και ότι τούτο είναι ελεύθερον καταπιστεύματος, κληροδοσίας, ή τρόπου ή βάρους νομίμου μοίρας, ή υποχρεώσεως προς συνεισφοράν, διορισμού εκτελεστού διαθήκης και διατάξεως του διαθέτου αφορώσης την διανομήν. Ο πωλητής ευθύνεται επίσης δια την απώλειαν του ευεργετήματος της απογραφής. 